Ҷамоати Гуҷол

Гуҷол (вахӣ: , қирғизӣ: ), ки онро Ҳунзаи боло низ меноманд, дар шимолу ғарби Покистон ҷойгир аст. Он дар ағбаи Хунҷароб ва водии Шимшол бо Чин ва дар водии Чапурсан бо Афғонистон ҳамсарҳад аст. Дар соли 2019 водии Гуҷол дуюмин зербахши Карачукар дар ноҳияи Ҳунза гардид. Он аз ҷиҳати ҷуғрофӣ бузургтарин воҳиди Гилгит-Балтистон аст.

Гуҷол ё Ҳунзаи Боло аз як қатор водиҳои хурду калон иборат аст, ки дар ҷануб бо Ҳунзаи марказӣ, дар шимолу шарқ Чин ва дар шимолу ғарб бо Афғонистон ҳамсарҳад аст. Аинобод аввалин деҳаи Гуҷол мебошад. Ба ҷуз аз водиҳои Шимшол, Мисгар ва Чапурсан, ҳама деҳаҳои Гуҷолро аз шоҳроҳи Қаракорам (ШҚ) дидан мумкин аст, ки аз ҷамоат мегузарад ва дар ағбаи Хунҷароб вориди Чин мешавад. Ҷамоати Гуҷол 20 000 исмоилӣ дорад.     Дар Гуҷол асосан мардуми вахӣ зиндагӣ мекунанд. 

 Таърих 
Дар водиҳо ва деҳаҳои Гуҷол бо мурури замон аз ҷониби мардуми ноҳияҳои гирду атроф ҷойгир шудаанд. Кучманчиёни қирғиз дар аввал мавзеъҳои Гуҷоли Болоро ҳамчун чарогоҳи зимистона истифода мебурданд. Вахиҳо аз Вахон ба ин минтақа ҳиҷрат кардаанд, водии Йишкук, Чапурсан, мавзеи Авгарчи Гирча ва деҳаҳои Сост дар Гоҷали боло ва ҷой гирифтаанд. Дар Гуҷоли поён деҳаи Ҳусайнӣ, ки як шаҳраки қадимӣ ҳисобида мешавад, ҷой дорад. Вақте ки Ҳунза таҳти ҳукумати марказии Гилгит буд, шаҳраки Ишкук сарватманд буд ва ба Раҷаи Гилгит чорво ва дигар маҳсулоти ширӣ пардохт мекард. Тавре ки Ҳунза дар ибтидои асри 15 ҳамчун давлати мустақил ба вуҷуд омадааст, бинобар ин метавон хулоса кард, ки то пайдоиши давлати Ҳунза дар водиҳои гуногуни Гуҷол аз ҷониби муҳоҷирони вахизабон зиндагӣ мекарданд. Баъдтар, таърихи шифоҳӣ нишон медиҳад, ки дар асри 18 обхезии фалокатбор шаҳраки Ишкукро хароб кардааст. 

 Эзоҳ 

Гурӯҳ:Маҳалҳои аҳолинишини Покистон